फिर ‘राम मंदिर’ राग का अलाप.. | 4 PM | LATEST HINDI NEWS
फिर ‘राम मंदिर’ राग का अलाप..
इससे यही प्रतीत होता है कि कुछ संगठन अप्रत्यक्ष तौर पर कोर्ट के निर्णय की भी अवमानना करने से बाज नहीं आ रहे हैं। एक तरफ अखिलेश सरकार सद्ïभाव का माहौल बनाने के दावे कर रही है तो दूसरी तरफ कुछ संगठन इन्हीं दावों की हवा निकालने में लगे हैं। यदि समय रहते इसको लेकर कोई कदम नहीं उठाया गया तो प्रदेश के सांप्रदायिक सद्ïभाव को एक बार फिर चोट लग सकती है।
देश में अभी असहिष्णुता को लेकर बहस थमी भी नहीं थी कि इसी बीच एक बार फिर कुछ संगठनों को राम की याद आ गई है। वह भी तब जब केंद्र में मोदी सरकार बनने के बाद से ही लगातार उन पर भगवा एजेंडे को आगे बढ़ाने का आरोप लगता रहा है। पहले लव जिहाद और अब हाल ही के दिनों में उठे बीफ के मुद्ïदे ने देश के सामाजिक ताने-बाने को छिन्न-भिन्न करने में कोई कसर नहींछोड़ी थी। अंतरराष्टï्रीय हल्कों में भी यह आवाज सुनी गई। पर इससे भी राजनीतिक दलों ने कोई सीख नहीं ली और अब एक बार फिर एक विशेष संप्रदाय की भावनाओं को कुरेदने की कोशिश की जा रही है। जाहिर है इसके भी परिणाम सहज नहीं होंगे। इन सबके बावजूद राम मुद्ïदे को उछाला जाना कहीं से भी न्यायसंगत नहीं लगता है जबकि यह मुद्ïदा न्यायालय में विचाराधीन है और हाल ही के दिनों में इसके पैरोकार भी इस बात को दोहरा चुके हैं कि उन्हें न्यायालय का निर्णय मान्य होगा फिर भी इस मुद्ïदे को हवा देने की कोशिश की जा रही है। इससे यही प्रतीत होता है कि कुछ संगठन अप्रत्यक्ष तौर पर कोर्ट के निर्णय की भी अवमानना करने से बाज नहीं आ रहे हैं। एक तरफ अखिलेश सरकार सद्ïभाव का माहौल बनाने के दावे कर रही है तो दूसरी तरफ कुछ संगठन इन्हीं दावों की हवा निकालने में लगे हैं। यदि समय रहते इसको लेकर कोई
कदम नहीं उठाया गया तो प्रदेश के सांप्रदायिक सद्ïभाव को एक बार फिर चोट लग सकती है। राजनीतिक तौर पर देखें तो इस मुद्ïदे के
जीवित रहने पर ही कुछ दलों का अस्तित्व निर्भर करता है। वर्षों से यही होता आया है। विकास के नाम पर वोट मांगने के बजाय चुनावी
दिनों में जातीय रंग सतह पर दिखने लगता है और अचानक मतदाता हिन्दू और मुसलमान हो जाते हैं। हालांकि विधानसभा चुनावों में
अभी समय है पर उसके पहले चल रही इस कसरत के संकेत अनायास ही आने वाले चुनावी वर्ष की याद दिला रहे हैं। राम मंदिर देश का बहुत ही संवेदनशील मुद्ïदा है। अयोध्या में पत्थरों के पहुंचने के बाद से ही लोगों के बीच काना-फूसी भी शुरू
हो गई है। इस पर विश्व हिन्दू परिषद का राम मंदिर निर्माण संबंधी बयान आग में घी का काम कर रहा है। अब परिणाम चाहे कुछ भी हो लेकिन यह साफ है कि प्रदेश में एक बार फिर राम मंदिर मामले को तूल देने की कोशिश हो रही है।